**Nota informativă cu privire la necesitatea promovării şi aprobării Proiectului Hotărîrii Guvernului cu privire la aprobarea unităţilor de măsură legală şi Proiectului Hotărîrii Guvernului cu privire la aprobarea reglementării tehnice cerinţe privind aparate de cîntărit neautomate**

Întru realizarea punctului 60 din „Planul de activitate al Ministerului Economiei pentru anul 2013” au fost elaborate cu suportul Proiectului Băncii Mondiale "Ameliorarea Competitivităţii" Proiectele Hotărîrilor Guvernului:

* cu privire la aprobarea reglementării tehnice, cerinţe privind aparate de cîntărit neautomate;
* cu privire la aprobarea unităţilor de măsură legale.

Pentru armonizarea cadrului normativ şi pentru transpunerea prevederilor Directivei 80/181/CEE a Consiliului din 20 decembrie 1979 privind apropierea legislaţiei statelor membre referitoare la unităţile de măsură, modificată prin Directiva 2009/3/CE a Parlamentului European şi a Consiliului din 11 martie, a fost elaboratproiectul Hotărîrii Guvernului cu privire la aprobarea unităţilor de măsură legală

Prevederile acestei Hotărîri vor optimiza cadrul de reglementare existent, eliminând un gol legislativ important, care constă în faptul, că în Republica Moldova actualmente nu există document normativ care ar reglementa unităţile de măsură legale - mărimile, unităţile şi definiţiile lor.

Prezentul proiect de HG reglementează utilizarea unităţilor de măsură în scopuri economice, sănătăţii publice, de siguranţă publică sau în scopuri administrative. Întrucît unităţile de măsură sînt esenţiale în utilizarea tuturor mijloacelor de măsurare, pentru a exprima măsurările sau pentru exprimarea oricărei indicaţii de mărime şi sînt utilizate în cele mai multe domenii de activitate umană, este necesar să se asigure cea mai înaltă claritate posibilă în utilizarea lor. Unităţile de măsură sunt obiectul mai multor rezoluţii ale Conferinţei Generale de Măsuri şi Greutăţi (CGMG), în cadrul căreia a fost adopt "Sistemul Internaţional de Unităţi de măsură" (SI).

Prevederile Directivei nu vor afecta introducerea echipamentelor pe piaţă şi utilizarea echipamentelor plasate pe piaţă, din motivul că Legea metrologiei nr. 647- XIII din 17 noiembrie 1995, cu modificările şi completările ulterioare, stabileşte utilizarea în Republica Moldova a unităţilor de măsură ale Sistemului Internaţional de Unităţi (SI). Directiva permite utilizarea unor indicaţii suplimentare, pe lîngă unităţile de măsură legale, pentru produsele şi echipamentele introduse pe piaţă, necesare pentru suplimentarea sau înlocuirea componentelor sau părţilor produselor, echipamentelor şi instrumentelor aflate deja pe piaţă şi care poartă indicaţii de mărime în unităţi de măsură care nu sînt unităţi de măsură legale conform prevederilor Directivei.

Directiva sprijină funcţionarea fără impedimente a pieţei interne prin nivelul de armonizare a unităţilor de măsură pe care le impune.

Pentru armonizarea cadrului normativ cu prevederile Directivei 2009/23/CE a Parlamentului European şi a Consiliului din 23 aprilie 2009 privind aparatele de cîntărire neautomate, a fost elaborat Proiectul Hotărîrii Guvernului cu privirela aprobarea reglementării tehnice**,** cerinţe privind aparate de cîntărit neautomate. Acest proiect are ca scop protejarea populaţiei împotriva rezultatelor incorecte ale operaţiunilor de cîntărire efectuate cu ajutorul aparatelor de cîntărire neautomate, atunci cînd acestea sunt utilizate în domeniile de interes public, aşa ca magazine, spitale etc. Mai mult ca atât, prevederile date urmează să reducă barierele în calea comerţului, stabilind cerinţele esenţiale pe care aparatele de cîntărit cu funcţionare neautomată trebuie să le îndeplinească pentru a fi puse în funcţiune şi stabilind o modalitate mai simplă de evaluare a conformităţii conform acestor prevederi. Implementarea directive are un potenţial înalt de optimizare a mediului de afaceri.

De asemenea, prevederile directivei au ca scop asigurarea liberii circulaţii a aparatelor de cîntărit cu funcţionare neautomată pe piaţa UE şi un nivel ridicat de protecţie pentru consumatori. Prin urmare aceste dimensiuni vor fi îmbunătăţite şi în Moldova în urma implementării prevederilor directive nominalizate.

Un alt aspect pozitiv obţinut în urma implementării directivei este faptul că se vor reduce costurile pentru introducerea pe piaţă a aparatelor de cîntărit neautomate, prin urmare agenţii economici vor economisi resursele financiare şi de timp deoarece evaluarea conformităţii este de o durată mai scurtă decît procedura de aprobare de model. Reieşind din cele expuse anterior şi analizînd procesele de producere existente, producătorii aparatelor menţionate nu vor avea de suportat costuri suplimentare pentru modernizarea/reprofilarea procesului de producere, deoarece produsele existente deja corespund cerinţelor esenţiale faţă de aparatele expuse în Reglementarea tehnică.

Din cele expuse este clar, că în cazul implementării proiectului Hotărîrii Guvernului, se vor diminua costurile ce ţin de introducerea pe piaţă şi punerea în funcţiune a aparatelor de cîntărit.

Aprobarea proiectelor de acte normative nominalizate va permite optimizarea cadrului de reglementare existent şi va asigura posibilitatea de a exporta produse autohtone pe piaţa UE prin implementarea cerinţelor stabilite în statele membre UE şi de asemenea vor putea fi recunoscute aparatele de cîntărit cu funcţionare neautomată importate din UE. Într-un final, avînd un impact pozitiv asupra simplificării cadrului de reglementare existent.

Şef Direcţie generală infrastructura calităţii Victoria PRISAC